नेपाली सञ्चार उद्योगको वर्तमान अवस्था र प्रवृत्तिले पनि त्यस्तो प्रश्न उब्जनु जायज नै हो । तर, सौर्य दैनिकको प्रकाशनको पृष्ठभूमि, उद्देश्य र आशय नितान्त फरक छ । यो दैनिक सहकारी आन्दोलनको उपज हो र सधैँ रहिरहने छ । स्वामित्वमा सहकारी र प्रस्तुतिमा व्यावसायिक हुँदै यस दैनिकले लोकतान्त्रिक गणतन्त्रको सेवा गर्नेछ, समावेशी नेपाललाई मलजल गर्ने छ । विशुद्ध व्यावसायिक पत्रकारहरुको स्वतन्त्र चेत र व्यावसायिक कार्यशैलीको सम्मिश्रण नै यस दैनिकको प्राणवायु हो । हामी राष्ट्रका मात्रै सेवक हौँ । सुशासन हाम्रो चाहना हो भने पारदर्शी समाज परिकल्पना । यही चाहना र परिकल्पनाको आकाशमा उडिरहने छ, सौर्य दैनिक ।
